《二十九日游桃李村分韵得春字》
宋代·李壁

东风吹我出城闉，邂逅相逢得可人。
踏雨先从沙路稳，怯寒更觉酒壶亲。
江山有意如违俗，桃李无心亦处春。
便可名为锦绣谷，匡庐东望隔烟尘。

作者简介：李壁，《宋史》写作李璧，字季章，号石林，又号雁湖居士，谥文懿。眉之丹棱（今四川省眉山市丹棱县）人，南宋历史学家李焘之子，生于公元1157年（一说1159年），殁于1222年，享年65岁。